“Baltica 2015” nūtikšonys Latgolā
Storptautiskais folklorys festivals „Baltica 2015” itūgod Latvejā nūtiks nu 15. da 19. juļam. Kai festivala tema izvālāta „Montuojums”.
Festivals „Baltica” nu 1987. goda pameišus ik godu nūteik kaidā nu Baltejis vaļstim – Igaunejā, Latvejā i Lītuvā. Ar festivala storpnīceibu teik ruodeitys tradicionaluos kulturys vierteibys – dzīsmis, instrumentaluo muzyka, stuostejumi, rūtalis, deja, kai ari tautys lītišķuo muoksla, amatnīceiba i cytys tautys kulturys ci muokslys izpausmis formys.
Festivalā pīsadaleis etnografiskī ansambli, folklorys kūpys, tautys muzykys grupys, stuostnīki i cyti individualī izpiļdeituoji.
18. julī festivala ītvorūs byus Latgolys dīna, nūtikšonys paradzātys gon Latgolā, gon Reigā. Festivals nūsaslēgts 19. julī Rēzeknē.
Pasuokuma programa:
Latgolys dīna Rēzeknē 18. julī (sastdīne)
11:00 Latvīšu tautys tārpu izstuodis atkluošona Latgolys Kulturviesturis muzejā
11:00 Malnuo cepļa īkuršona pi Rēzeknis piļskolna
11:00 – 17:00 Latgolys godatiergs Festivala parkā
12:00 – 14:00 Mozuokumtauteibu grupu koncerts Festivala parkā
13:00 – 15:00 Koncerts Latgolys Viestnīceibā „Gors”
14:00 – 15:30 Nūvodu sasadzīduošona Rēzeknis piļskolnā
17:00 – 20:00 Festivala Dižkoncerts Rēzeknis nūvoda Ančupānu kartodromā
Nūslāguma dīna Rēzeknē 19. julī (svātdīne)
9:00 – 10:00 Cepļa attaiseišona pi Rēzeknis piļskolna
10:00 – 15:00 Latgolys godatiergs Festivala parkā
10:00 – 11:30 Saimis reits – festivala „Baltica” brūkasts Rēzeknis piļskolnā
11:30 – 12:30 Festivala guojīns nu Rēzeknis piļskolna iz Festivala parku
13:00 – 16:00 Uorvalstu grupu koncerts Festivala parkā
Karteņa: K. Pokratniece
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn bos_Latn ces_Latn